Oorlewing. – Woestynkind
Posted on June 9, 2019 by woestynkind
"n Vriendin sit 'n grappie op facebook. "Hoe kry ek die geld wat ek in my kop maak, in my beursie" Ek weet dis nie eintlik snaaks nie. Sy het op die oomblik baie werklike geld worries. En nie enige oplossings nie. Ek worry saam, want ek is baie lief vir haar en haar kinders. En dan onthou ek dat dit eintlik meer nut het om te bid. Dan bid ek. Maar ekself voel nie eintlik baie nuttig nie. Nie in my gebedslewe nie, nie in my werkslewe nie, nie in my finansies nie. Selfs my blog is tjoepstil. Ek skryf gereeld stories. In my kop. Ek verdien gereeld geld. In my drome. Ek gesels baie met die Here. Maar ordentlike bid soos ek weet ek moet, gebeur nie gereeld genoeg nie. Ek was al voorheen hier. Op oorlewing. Vasbyt. Opstaan en aantrek en tande borsel en by die deur uitstap. Elke dag. Ten minste het ek iets om na uit te sien in Augustus. En as Augustus gekom en gegaan het, het ek hopelik weer asem en moed. Tot dan swem en bootcamp ek. En ek kyk tv reekse. En lees ander mense se blogs. So dankie vir julle wat nog iets neerskryf op die rekenaar.
15 thoughts on "Oorlewing."
Miskien is hy in 'n rustiger fase van jou lewe?
Miskien is dit ja. Ek is net nie baie gelukkig hier nie.
Thos too shall pass.
Wat gebeur in Augustus?🤗
Ek gaan die visrivier stap saam my neef Neels en niggie Retha. Sien uit. Kannie wagnie. Het klaar die vliegkaartjies gekoop….
Ons almal gaan maar deur sulke fases..sterkte en vertel wat gebeur in Augustus.
Ek gaan 'n drie dae stapstog deur die Visrivier doen saammet 'n paar van my neefs en niggies. Sien ontsettend uit. Dis al vir jare op my wishlist gewees.
Dit gaan 'n wonderlike ervaring wees!
Wintertyd is altyd moeilik. Dalk moet jy weer een middag by daardie hond in Pretoria op die dak gaan sit?
Ek wens ek kon T Frannie. Ek sien my kind baie min op die oomblik. Sy is besig en die petrol geld is skraps. En die kar se clutch het net mooi vandag gekalf. So daar is sommer nog 'n ou ietsie op die budget geskriffel
My pa het 'n gesegde gehad: "These things are sent to try us." Ek weet jy sal kan uithou en aanhou ❤
Ons almal maak soms 'n draai daar. Lief jou
Dankie jy. Ek waardeer
Al hierdie "struggles" klink so bekend.Sterkte en ek hoop die stap in Augustus is die groot hoogtepunt waarop jy hoop.